**VÝZVA NA PREDKLADANIE PONÚK**

(ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „ZVO“)

Predmet zákazky:

**„Web stránka pre Kreatívne centrum Nitra“**

(služby)

V Nitre, Jún 2022

Marek Hattas

primátor mesta

MA Katarína Živanovič, PhD.

riaditeľka Kreatívne centrum Nitra

1. **Identifikácia verejného obstarávateľa**

**Názov:** Mesto Nitra

**IČO:** 00 308 307

**Sídlo:** Štefánikova trieda 60, 95006 Nitra

**Štatutárny orgán:** Marek Hattas, primátor mesta

**Kontaktná osoba vo veciach**

**procesu verejného obstarávania:** Ing. Daniel Pindeš,

**pintova@msunitra.sk**

**Kontaktná osoba vo veciach**

**opisu predmetu zákazky:** Ing. Lenka Olejárová,

**krajcirova@msunitra.sk**

**Operačný program:** IROP 2014-2020

**Kód výzvy:** IROP-PO3-SC31-2019-49

**Prioritná os 3: Mobilizácia kreatívneho potenciálu v regiónoch**

**Názov projektu: Kreatívne centrum Nitra**

**Kód projektu:** 302031ADT3

**Interný kód zákazky:** 4/2021 – KCN/JPI – VO77597472

1. **Úvod**

Kreatívne centrum Nitra (KCN) má za úlohu mobilizovať kultúrny a kreatívny priemysel na úrovni Nitrianskeho regiónu.

Projekt je zameraný na aktivity, ktoré prispejú k rozvoju kreatívneho talentu, zručností a na podporu podnikania v oblasti kultúrno-kreatívneho priemyslu (KKP) – aby sa ľudia z KKP cítili v Nitre ako doma a Nitra vnímala KKP ako súčasť svojej identity.

***Prioritné oblasti projektu Kreatívneho centra Nitra:*** scénické umenie, vizuálne umenie, hudba, multimédiá, audiovízia, remeslá.

Základné očakávania a potreby:

**Klientská strana**

* responzívny dizajn v súlade s vizuálnou identitou kreatívneho centra
* jednoduchý, rýchly a intuitívny prístup k požadovaným informáciám
* inteligentné fulltextové vyhľadávanie na webovej stránke
* prístup k údajom, ktoré kreatívne centrum bude zverejňovať (texty, tlačové správy, multimediálny obsah, fotografie, galérie, dokumenty)
* jazykové mutácie SK/AJ

**Administrátorská strana**

* administrácia obsahu aj bez nutnej znalosti HTML
* základné nastavenie práv pre administrátorov
* možnosť editovania štruktúry a prvkov na výstupe stránky
* jednoduchá publikácia multimediálneho obsahu
1. **Predmet zákazky**

3.1 Predmetom zákazky je:

Jej úlohou bude:

3.2 Opis predmetu zákazky

Požadujeme ................................

3.2.1 grafický návrh so zohľadnením dizajn manuálu KCN

* + - * typ stránky normal menu bar, responzívny dizajn  (doplniť sitemap)
			* Home page (doplniť, rozšíriť, newsletter)
			* jazykové mutácie SK/EN
			* služby
			* kalendár podujatí
			* blog
			* galéria
			* e-shop
			* video, stream (prednášky, prezentácie,…)
			* o projekte
			* kontakt
			* päta stránky

3.2.2 programovanie

* + - * cms (otvorený redakčný systém, ktorý je overený, s históriou vývoja minimálne 3 roky a pravidelnou aktualizáciou, s implementáciou min. 1000 web sídiel)
			* možnosť prihlásenia, resp. registrácie (každý užívateľ v rámci služieb má vlastný profil)
			* rôzne levely práv (admin, používateľ a pod.)
			* databáza klientov a iné databázy, možnosti exportov s dtb a formulárov
			* formulárový modul s generovaním automatických pdf
			* live chat
			* crm modul pre pracovníkov KC
			* video, stream (embed videa zo streamovacej služby)
			* prepojenie na sociálne siete
			* google analytics
			* bezpečnostný certifikát
			* e-shop - platobná brána, skladová evidencia
			* rezervačný modul (miestnosti, technika, experti)
			* jazyková mutácia
			* firewall ochrany na webovej stránke na ochranu pred útokmi, rozpoznávanie robotov a ich blokovanie

Stručný popis funkcionality webu:

* úvod s možnosťou vyhľadávania, novinkami, aktuálnymi podujatiami, odkazmi na tematické agendy ako napr. semináre, workshopy, kurzy, školenia, konferencie, výstavy, koncerty, tvorivé dielne, coworking, konzultácie, networkingové príležitosti a konzultácie s expertmi a iné, vyhľadávanie na základe tematických oblastí, kalendár akcií,
* stránka rozdelená na niekoľko častí: napr. Budovanie kreatívneho centra (realizácia rekonštrukcií budov), Poskytované špecifické služby kreatívneho centra (podnikatelia a nepodnikatelia), podpora dopytu (široká verejnosť). Daný návrh nie je obligatórny, ale odporúčaný,
* odber noviniek pre prihlásených záujemcov,
* web KCN bude samostatným webom ale aj súčasťou hlavnej stránky mesta Nitra, ale aj s možnosťou (prelinkovaním) na hlavnú stránku nitra.sk.

Predmet zákazky musí spĺňať aj ďalšie, v tomto opise predmetu zákazky nemenované podmienky, vyplývajúce zo záväzných a platných technických a právnych noriem Slovenskej republiky a Európskej únie, vzťahujúce sa na predmet zákazky, ak sú podľa záväzných a platných technických a právnych noriem Slovenskej republiky a Európskej únie vyžadované (pokiaľ z platnej legislatívy takéto podmienky nie sú, tak sa na túto požiadavku neprihliada).

Internetová stránka musí spĺňať nasledovné parametre:

* využívať otvorené technologické riešenie portálu (opensource) na zabránenie licenčnej závislosti od konkrétneho dodávateľského subjektu,
* mať jej obsah jednoducho spravovaný pomocou CMS systému, ktorý dokáže logovať určené časti z pohľadu kedy a kým boli editované,
* dodržiavať príslušné štandardy v zmysle výnosu č. 55/2014 Z. z. o štandardoch pre informačné systémy verejnej správy v znení neskorších predpisov, ,
* súlad so zákonom 95/2019 Z. z. o informačných technológiách vo verejnej správe a
* súlad zákonom 18/2018 Z. z. o ochrane osobných údajov,
* súlad s nariadeniami Európskej únie týkajúce sa ochrany osobných údajov (GDPR),
* spĺňa webové štandardy W3C, WAI-ARIA,
* spĺňať požiadavky pre BlindFriendly Web,
* spĺňať minimálne štandard WCAG vo verzii 2.0 alebo 2.1 (medzinárodný štandard prístupnosti webu pre osoby zdravotne postihnuté),
* korektné zobrazovanie a bezproblémový prístup z prehliadačov s používateľským podielom vyšším ako 2%,
* návrh riešenia zobrazenia pre rôzne koncové zariadenia (responzívne zobrazenia alebo mobilná verzia stránky),
* mať primeranú rýchlosť a robustnosť systému pri cca 30000 návštevách mesačne s priestorom na ďalší rast. (Ak si odmyslíme internetové pripojenie používateľa, tak stránka na localhoste (HW: CPU mark max 6500 podľa passmark, max 16GB RAM) musí odpovedať v primeranom čase, to znamená, že na každý klik klienta je odozva do 1 sekundy pri štandardnom prehliadaní a pri štandardnej návštevnosti stránky. Načítanie celej stránky v plnej verzii u užívateľa nemôže byť dlhšie ako 2 sekundy pri štandardnom prehliadaní a pri štandardnej návštevnosti stránky),
* byť stabilná pri nárazovej záťaži (stránka musí zvládnuť minimálne 1000 návštevníkov za hodinu, ktorí vykonávajú štandardné prehliadanie s odozvou v zmysle predchádzajúceho bodu),
* mať fulltextové vyhľadávanie, ktoré zabezpečí jednoduché hľadanie v životných situáciách,
* obsah stránky Kreatívneho centra bude primárne vytvorený z jej aktivít (semináre, workshopy, kurzy, školenia, konferencie, výstavy, koncerty, tvorivé dielne, coworking, konzultácie, networkingové príležitosti a konzultácie s expertmi),
* komplexné školenie redakčného systému pre administrátora a editorov v sídle verejného obstarávateľa v zmysle definovania používateľských rolí podľa potreby (cca 2 až 4 používateľov),
* mať zabezpečený záručný servis a údržbu 24 mesiacov odo dňa odovzdania diela, t. j. servis, podpora aktualizácie všetkých komponentov systému vrátane redakčného systému a bezpečnostných komponentov,
* prehľadne štruktúrovaná, modulárna a responzívna pre rôzne typy zariadení - otvorený systém nastavený na prepojenie s ďalšími informačnými systémami a modulovateľný tak, aby vedel reagovať na prípadné ďalšie projekty,
* API rozhranie pre čerpanie a odovzdávanie dát,
* zabezpečiť bezpečnosť a využívanie bezpečnostných technologických odporúčaní a štandardov,
* byť zabezpečená proti útokom, prelomeniu alebo zneužitiu webového portálu,
* zabezpečiť manuál webu Kreatívneho centra, ako aj všetky potrebné materiály, manuály, návody vzťahujúce sa k vytvoreniu webovej stránky.

Všetky uvedené parametre v časti 3.2 sú uvedené ako minimálny štandard.

*Pozn.: Hosting nie je súčasťou tejto zákazky a zabezpečí ho zadávateľ.*

3.3 Spoločný slovník obstarávania (CPV):

Hlavný predmet: 72413000-8 Návrh webových (www) sídiel

 Doplňujúci predmet: 72263000-6 Implementácia softvéru

 72266000-7 Softvérové poradenstvo

1. **Miesto dodania/realizácie predmetu zákazky**

Mesto Nitra, Mestský úrad v Nitre, Štefánikova trieda 60, 95006 Nitra, Kreatívne centrum Nitra

1. **Typ zmluvy**

Zmluva o dielo

1. **Predpokladaná hodnota zákazky**

**????? € bez DPH**

1. **Lehota dodania**

Predmet zákazky musí byť dodaný najneskôr do ................. dní odo dňa nadobudnutia účinnosti zmluvy.

1. **Obhliadka predmetu zákazky**

Nie je potrebná.

1. **Zdroj finančných prostriedkov**

Predmet zákazky bude financovaný zo zdrojov Európskej únie.

Platba sa uskutoční na základe faktúry formou bankového prevodu v súlade so Zmluvou.

1. **Jazyk ponuky**

 Ponuka vrátane dokladov a dokumentov musí byť predložená v slovenskom jazyku. Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne predložiť preklad takýchto dokladov do slovenského jazyka, okrem dokladov predložených v českom jazyku. Ak sa zistí rozdiel v obsahu cudzojazyčnej ponuky a prekladu, rozhodujúce je znenie prekladu v slovenskom jazyku.

1. **Podmienky predkladania ponúk**
	1. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/> .
	2. Elektronická ponuka sa predkladá vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/tender/15441/summary>.
	3. Predkladanie ponúk je umožnené registrovaným uchádzačom.
	4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch v bode 13. tejto Výzvy - predložené doklady musia byť k termínu predloženia ponuky platné a aktuálne.
	5. Ak ponuka obsahuje dôverné informácie, uchádzač ich v ponuke viditeľne označí.
	6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre:
* celková cena za predmet zákazky bez DPH,
* sadzba DPH,
* celková cena za predmet zákazky vrátane DPH,
	1. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	2. Ponuka uchádzača predložená po uplynutí lehoty na predkladanie ponúk sa elektronicky neotvorí.
	3. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	4. **V prípade, že uchádzač predloží listinnú ponuku, verejný obstarávateľ na ňu nebude prihliadať.**
	5. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	6. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	7. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
1. **Podmienky účasti**
	1. Uchádzač **musí** spĺňať podmienku účasti týkajúcu sa **osobného postavenia podľa:**

a) podľa § 32 ods.1 písm. e) zákona o verejnom obstarávaní musí uchádzač preukázať, **že je oprávnený poskytovať služby ako je predmet zákazky**.

*Uvedené ustanovenie sa preukazuje v súlade s § 32 ods. 2 písm. e) zákona o verejnom obstarávaní doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.*

b) podľa § 32 ods. 1 písm. f) zákona o verejnom obstarávaní musí uchádzač preukázať, **že nemá uložený zákaz účasti vo verejnom obstarávaní** potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

*Uvedené ustanovenie sa preukazuje v súlade s § 32 ods. 2 písm. f) doloženým čestným vyhlásením. (Príloha č. 3)*

Uchádzač alebo záujemca nie je povinný predkladať doklady podľa § 32 ods. 2 písm. e), nakoľko verejný obstarávateľ je oprávnený použiť údaje z informačných systémov verejnej správy podľa osobitného predpisu. **Uvedené platí iba v prípade, že uchádzač má sídlo alebo miesto podnikania v Slovenskej republike.**

1. **Obsah ponuky**

Ponuka musí obsahovať:

* Doklady a dokumenty preukazujúce splnenie podmienok účasti (bod. 12 tejto výzvy)
* List identifikačných údajov - Príloha č. 2 Výzvy
* Vyhlásenie o vytvorení skupiny a plná moc pre vedúceho člena skupiny (ak ponuku predkladá skupina)
* **Návrh uchádzača na plnenie kritérií** - Návrh na plnenie kritérií Príloha č. 4 musí uchádzač vypracovať s odbornou starostlivosťou v zmysle podmienok stanovených v tejto výzve na predkladanie ponúk a všetkých súťažných podkladoch zákazky, ktoré mu boli poskytnuté.
* Podpísaný a vyplnený „Návrh zmluvy“. (Príloha č. 1)
* Plnomocenstvo v prípade, že za spoločnosť koná osoba oprávnená na základe plnej moci, pričom sa vyžaduje, aby podpis splnomocniteľa bol úradne overený.

1. **Lehota na predkladanie ponúk**

Ponuky musia byť predložená - **do 19.11.2021 do 23:59:59 hod.**

Ponuka uchádzača predložená po uplynutí lehoty na predkladanie ponúk sa elektronicky neotvorí.

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

1. **Doplnenie, zmena a odvolanie ponuky**

Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

1. **Náklady na ponuku**

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší použitý postup zadávania zákazky

1. **Rozdelenie zákazky na časti**

Predmet zákazky sa nedelí na časti.

1. **Variantné riešenie**

Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

1. **Komunikácia**
	1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia,

 - Google Chrome,

 - Microsoft Edge.

* 1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	3. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
	6. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky, prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 b) zákona o verejnom obstarávaní.

1. **Vysvetlenie požiadaviek uvedených vo Výzve**
	1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk tak, aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

1. **Kritériá na vyhodnotenie ponúk a pravidlá ich uplatnenia**

21.1 Hodnotiace kritériá:

1. Portfólio

2. Termín dodania

3. Cena

 21.2 Maximálne počty bodov získané za jednotlivé kritériá:

Portfólio (68 bodov)/ Ponuka s najvyšším počtom bodov od komisie (5 členov x max. 60 bodov za portfólio) získa 68 bodov.

Termín dodania (9 bodov) / automaticky vyhodnotí systém

Cena (23 bodov) / automaticky vyhodnotí systém

t.j. spolu **max. 100** bodov

 21.3 Princíp návrhu a hodnotenia jednotlivých kritérií

**Kritérium č. 1: Portfólio**

Požiadavkou verejného obstarávateľa je poskytnutie webových adries minimálne troch aktívnych web stránok, ktorých obsah spĺňa požiadavky verejného obstarávateľa. Predložené portfólio webových stránok musí kumulatívne obsahovať každú časť uvedenú v opise predmetu zákazky tak, aby komisia mohla posúdiť portfólio uchádzača a zhodnotiť ho z pohľadu externého používateľa v nižšie uvedených parametroch:

* dizajnové riešenie,
* prehľadnosť web stránky,
* intuitívnosť pri orientácii na stránke,
* vyhľadávacie funkcie,
* kalendár,
* funkcie registračných formulárov s možnosťou tlače formuláru do PDF.

Maximálny počet bodov: **68 bodov**

**Kritérium č. 2: Termín dodania**

Verejný obstarávateľ požaduje dodanie funkčného webu od 30 do 45 dní kalendárnych dní odo dňa podpisu zmluvy. 45 kalendárnych dní je hraničná lehota dodania diela. Verejný obstarávateľ pridelí 10 bodov tomu uchádzačovi, ktorý ponúkne najkratšiu lehotu dodania (min. 30 prac. dní). Minimálna lehota dodania je 30 kalendárnych dní, maximálna hodnota je 45 kalendárnych dní. **Dodanie diela v lehote uvedenej v predloženej ponuke uchádzača bude pre neho záväzné a nebude možné ho zmeniť z dôvodu na strane uchádzača**.

Maximálny počet bodov: **9**

Najkratší termín dodania získa max. počet bodov, t.j. 9 a ostatné ponuky získajú počet bodov podľa termínu dodania uvedeného v ponuke priamoúmerne zaokrúhlene na dve desatinné miesta.

**Kritérium č. 3: Cena**

Celková cena za vytvorenie webovej stránky

**Cenová ponuka v maximálnej hodnote 8.842,20 € bez DPH, t. z. 10.610,64 s DPH.**

Kritérium **Cena** sa bude vyhodnocovať ako **celková uchádzačom ponúknutá cena predmetu zákazky v EUR** **s DPH** s presnosťou na dve desatinné miesta. V uvedenej cene budú zahrnuté všetky náklady spojené s realizáciou predmetu zákazky.

Najnižšia cena získa max. počet bodov, t.j. 23 a ostatné ponuky získajú počet bodov podľa výšky cenovej ponuky priamoúmerne zaokrúhlene na dve desatinné miesta.

Ak je uchádzač platiteľom dane z pridanej hodnoty, uvedie celkovú ponukovú cenu v zložení:

* celková ponuková cena bez DPH,
* sadzba DPH a výška DPH,
* celková ponuková cena vrátane DPH.

Ak uchádzač nie je platiteľom DPH, uvedie ponukovú cenu celkovú. Na skutočnosť, že nie je platiteľom DPH, v cenovej časti ponuky upozorní. V prípade, ak má zhotoviteľ (úspešný uchádzač) sídlo mimo územia Slovenskej republiky a je platcom DPH, objednávateľ, t. j. Mesto Nitra (Kreatívne centrum Nitra), má povinnosť v zmysle platných právnych predpisov SR odviesť daň za zhotoviteľa. To znamená, že zhotoviteľ nebude fakturovať DPH. Avšak uchádzač (platca DPH) so sídlom mimo územia SR uvedie svoju cenu tak, že k nej pripočíta 20% DPH.

V prípade, ak ponuková cena uchádzača vrátane DPH bude vyššia ako predpokladaná hodnota zákazky určená verejným obstarávateľom bez DPH, môže verejný obstarávateľ považovať takúto ponuku za neprijateľnú a má právo neprijať ju.

Maximálny počet bodov: **23 bodov**

1. **Použitie elektronickej aukcie**

Elektronická aukcia sa nepoužije.

1. **Prijatie ponuky a uzavretie zmluvy**
	1. Verejný obstarávateľ príjme ponuku uchádzača**, ktorá po vyhodnotení a sčítaní všetkých pridelených bodov od členov odbornej komisie získa najvyšší počet bodov**.
	2. Poradie ostatných uchádzačov sa stanoví podľa získaného počtu bodov.
	3. Verejný obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.
	4. V prípade, ak víťazný uchádzač odstúpi od svojej ponuky alebo jej časti pred lehotou viazanosti alebo z akýchkoľvek dôvodov neuzatvorí s vyhlasovateľom zmluvu, vyhradzuje si verejný obstarávateľ právo osloviť na uzatvorenie zmluvy uchádzača, ktorý sa umiestnil ako druhý v poradí.
2. **Lehota viazanosti ponúk:**

Lehota viazanosti ponúk je do 31.12.2021.

1. **Záverečné ustanovenia**
	1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.
	2. Dôvody na zrušenie použitého postupu zadávania zákazky:
* nebola predložená ani jedna ponuka,
* ani jeden uchádzač nesplnil podmienky „Výzvy“,
* zmenili sa okolnosti, za ktorých bola súťaž vyhlásená,
* verejný obstarávateľ môže zrušiť použitý postup zadávania zákazky aj v prípade, že ponuka úspešného uchádzača prevyšuje predpokladanú hodnotu zákazky,
* verejný obstarávateľ môže zrušiť použitý postup zadávania zákazky aj v prípade, ak bola predložená iba jedna ponuka.

1. **Prílohy**
* Príloha č. 1 Výzvy – Zmluva o dielo a LZ
* Príloha č. 2 Výzvy – List identifikačných údajov
* Príloha č. 3 Výzvy – Čestné vyhlásenie podľa § 32 ods. 1 písm. f) zákona o verejnom obstarávaní
* Príloha č. 4 Výzvy – Návrh na plnenie kritérií
* Príloha č. 5 Výzvy – Komentár k bodovému hodnoteniu ponúk členmi komisie